[{"text_idx": "#000002", "text": "Beth sy\u2019n digwydd ar Bendinas?"}, {"text_idx": "#000003", "text": "Gwyl Archaeoleg Pendinas dydd Sadwrn"}, {"text_idx": "#000005", "text": "Fe fydd trigolion Aberystwyth wedi sylwi ar babell wen yn agos at gopa Pendinas, ac i\u2019r rhai ohonoch sydd methu dringo \u2013 dyma gipolwg o\u2019r gwaith cloddio hyd yma."}, {"text_idx": "#000006", "text": "Mae\u2019r gwaith yma yn rhan o brosiect Archaeoleg Gymunedol Bryngaer Pendinas, a lansiwyd ym mis Mawrth eleni. Mae\u2019r prosiect yma yn bartneriaeth dwy flynedd rhwng Comisiwn Brenhinol Henebion Cymru ac Ymddiriedolaeth Archaeolegol Dyfed, sydd wedi ei hariannu gan Gronfa Dreftadaeth y Loteri, gyda chefnogaeth ychwanegol gan Cadw. Dros y chwe mis diwethaf mae\u2019r prosiect wedi cynnal ei gloddiad archaeolegol cyntaf, wedi\u2019i staffio gan 50 o wirfoddolwyr lleol, ac rydym wedi gweithio gyda mwy na 100 o blant o\u2019r ysgol gynradd leol, ac wedi arwain nifer o deithiau cerdded ar gyfer grwpiau cymunedol lleol."}, {"text_idx": "#000008", "text": "Gw\u0302yl hwyl a sbri i bob oed. Bydd gweithgareddau yn cael eu cynnal trwy gydol y dydd yn yr Hwb ym Mhenparcau. Bydd gweithgareddau thema Geltaidd i\u2019r teulu cyfan, gan gynnwys taflu slingshots, peintio wynebau a gwneud potiau, yn ogystal a\u0302 stondinau gwybodaeth treftadaeth. Cewch fapio eich atgofion bywyd gwyllt o Bendinas gyda\u2019r arbenigwr bywyd gwyllt, Chloe Griffiths. Mae teithiau tywys o amgylch y fryngaer yn y bore a chyfle i gwrdd a\u0302 siarad a\u0302\u2019r gwirfoddolwyr sy\u2019n cloddio ty\u0302 crwn o\u2019r Oes Haearn o fewn y fryngaer."}, {"text_idx": "#000012", "text": "Dewch a phicnic a mwynhewch y dydd!"}, {"text_idx": "#000013", "text": "Mae\u2019r digwyddiad yma yn rhad ac am ddim, yn agored i bawb, a does dim angen archebu tocyn ymlaen llaw."}]